Alati pole see kahjuks piisava kvaliteediga. Seadusi võetakse vastu ka mõtlemata, milline on tulemus, seda tehakse kiiruga. Eriti ere näide on liiklusseadus. Selliseid asju saaks vältida. Mõnes mõttes on meie parlament palju professionaalsemaks muutunud, aga kui ma vaatan teisi parlamente, siis on seal palju suuremad staabid, mis töötavad selle kallal, et seadusandlus oleks korras. See, et igal parlamendiliikmel oleks abi, võeti meil päevakorrast maha kartuses, et saadiku  abistamise asemel hakkavad nad tegema puhast parteitööd. Ent sel juhul peaksid fraktsioonide juures olema oma valdkonna tõelised eksperdid. Ma tean eestlast, kellel on Inglismaalt doktorikraad energiamajanduses, ta töötab Brüsselis Euroopa Parlamendi ühes fraktsioonis, kus nõustab neid eksperdina kõigis energeetika küsimustes.